Diari Oficial de la Generalitat Valenciana


Sumari del DOGV 7951, del 04-01-2017 (2016/10378)

ORDRE 9/2016, de 30 de desembre, de la Conselleria de Sanitat Universal i Salut Pública, per la qual es deroga l'Ordre 3/2015, d'1 d'abril, de la Conselleria de Sanitat, per la qual s'estableix el calendari de vacunació sistemàtica infantil de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2016/12/30/9/dof/vci/html**

### Dades del document

Número de DOGV
:   7951

Data del DOGV
:   04-01-2017

Secció del DOGV
:   I. DISPOSICIONS GENERALS

Número del document
:   2016/10282


Data del document
:   30-12-2016

Organisme emissor
:   Conselleria de Sanitat Universal i Salut Pública

Tipus de document
:   Ordre

Anàlisi jurídica

 Descriptors 

:   * Conselleria de Sanitat Universal i Salut Pública
    * vacunació
    * xiquet
    * vacuna
    * pediatria
    * control sanitari
    * legislació

ORDRE 9/2016, de 30 de desembre, de la Conselleria de Sanitat Universal i Salut Pública, per la qual es deroga l'Ordre 3/2015, d'1 d'abril, de la Conselleria de Sanitat, per la qual s'estableix el calendari de vacunació sistemàtica infantil de la Comunitat Valenciana. [2016/10768]  
Des de la publicació de l'Ordre de 30 de novembre de 1993, de la Conselleria de Sanitat, per la qual s'establia el calendari de vacunació sistemàtica infantil de la Comunitat Valenciana, aquest calendari ha anat adaptant-se a les noves situacions epidemiològiques mitjançant successives ordres de la Conselleria.  
L'última modificació s'arreplega en l'Ordre 3/2015, d'1 d'abril, de la Conselleria de Sanitat, per la qual s'estableix el calendari de vacunació sistemàtica infantil de la Comunitat Valenciana (DOCV 7503, 13.04.2015).  
L'objecte de les ordres esmentades ha sigut traslladar a l'àmbit territorial de la Comunitat Valenciana els acords del Consell Interterritorial de la Comissió Nacional de Salut (CISNS, d'ara en avant), en virtut de l'article 19.3 de la Llei 33/2011, de 4 d'octubre, general de salut pública, com a òrgan competent per a acordar el calendari únic de vacunacions que només podran modificar les comunitats autònomes i les ciutats de Ceuta i Melilla per raons epidemiològiques.  
L'Advocacia General de la Generalitat s'ha pronunciat en l'informe de data 22.12.2016, en el sentit que quan el calendari proposat és una mera translació de l'acord del CISNS, la seua aplicació a l'àmbit de la Comunitat Valenciana ha de ser per mitjà d'una resolució de la persona titular de la conselleria competent.  
Només en el cas que raons epidemiològiques específiques feren necessària una regulació específica del calendari vacunal, caldria un desplegament reglamentari que, segons indica la mateixa advocacia, hauria de ser un decret ja que seria desenvolupament directe de la Llei 33/2011, de 4 d'octubre, general de salut pública.  
Per raons de seguretat jurídica, és procedent la derogació formal de l'Ordre 3/2015, d'1 d'abril, de la Conselleria de Sanitat, per la qual s'estableix el calendari de vacunació sistemàtica infantil de la Comunitat Valenciana, i es procedirà a aplicar les modificacions o actualitzacions del calendari de vacunació sistemàtica infantil acordades pel CISNS mitjançant una resolució de la persona titular de la conselleria amb competències en matèria de Sanitat.  
En conseqüència, amb el que s'ha expressat anteriorment, a proposta de la Direcció General de Salut Pública, en virtut del que estableix l'article 28.e de la Llei 5/1983, de 30 de desembre, del Consell,  
  
  
ORDENE  
  
Article únic. Disposició derogatòria  
Queda derogada l'Ordre 3/2015, d'1 d'abril, de la Conselleria de Sanitat, per la qual s'estableix el calendari de vacunació sistemàtica infantil de la Comunitat Valenciana (DOCV 7503, 13.04.2015), i totes les normes, disposicions i resolucions del mateix rang o d'un rang inferior que s'hi oposen.  
  
DISPOSICIÓ ADDICIONAL  
  
Única. Incidència econòmica  
La implantació i el posterior desplegament d'aquesta ordre no podrà tenir cap incidència en la dotació de tots i cada un dels capítols de despesa assignats a la conselleria competent quant a la matèria, i, en tot cas, haurà de ser atés amb els mitjans personals i materials de la conselleria esmentada.  
  
DISPOSICIÓ TRANSITÒRIA  
  
Única. Transició al nou calendari vacunal  
A fi de garantir la correcta protecció de totes les cohorts d'edat a què afecta el calendari vacunal sistemàtic infantil, es faculta la direcció general amb competències en matèria de salut pública a dictar les instruccions oportunes per a dur a terme la transició de l'anterior calendari de vacunació a l'actual, fins al moment d'inici de l'eficàcia de la resolució de la persona titular de la Conselleria de Sanitat Universal i Salut Pública per la qual s'establisca el calendari de vacunació sistemàtica infantil d'aplicació a la Comunitat Valenciana a partir de la seua publicació en el DOGV.  
  
DISPOSICIÓ FINAL  
  
Única. Entrada en vigor  
Aquesta ordre entrarà en vigor l'endemà de ser publicada en el Diari Oficial de la Generalitat Valenciana.  
  
València, 30 de desembre de 2016  
  
La consellera de Sanitat Universal i Salut Pública,  
CARMEN MONTÓN GIMÉNEZ


Còpia Permalink ELI